Document ID: 31998D0716

KOMMISSIONENS BESLUTNING af 3. december 1998 om ændring af beslutning 97/432/EF om Fællesskabets tilskud til et overvågningsprogram for udryddelse af mund- og klovesyge i Albanien, Forbundsrepublikken Jugoslavien og Den Tidligere Jugoslaviske Republik Makedonien (meddelt under nummer K(1998) 3747) (EØS-relevant tekst) (98/716/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 12 og 13, og
ud fra følgende betragtninger:
Der blev rapporteret udbrud af mund- og klovesyge sidst på foråret og/eller i sommeren 1996 fra Albanien, Den Tidligere Jugoslaviske Republik Makedonien og Forbundsrepublikken Jugoslavien;
forekomsten af mund- og klovesyge i østeuropæiske lande udgør en alvorlig fare for EF's husdyrbestand;
der er opstillet et seroovervågningsprogram for påvisning af antistoffer mod mund- og klovesygevirus for visse områder i Albanien, Forbundsrepublikken Jugoslavien og Den Tidligere Jugoslaviske Republik Makedonien; nævnte program, der blev gennemført efter en overvågningsplan udarbejdet af Kommissionen og medlemsstaterne, har givet værdifulde oplysninger om sygdomssituationen i de områder, som blev overvåget;
ifølge Kommissionens beslutning 97/432/EF (3) skal de udvalgte laboratorier forelægge de finansielle støttedokumenter senest seks måneder efter den dato, de har anmeldt til Kommissionen som startdato for laboratorieundersøgelserne; et af medlemsstaternes nationale mund- og klovesygelaboratorier har imidlertid ikke kunnet forelægge de finansielle støttedokumenter rettidigt af tekniske årsager;
fristen for forelæggelse af finansielle støttedokumenter bør forlænges, således at de udgifter, laboratoriet i Pirbright har haft i forbindelse med den serologiske overvågning i Forbundsrepublikken Jugoslavien, kan refunderes i overensstemmelse med nævnte beslutning;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 97/432/EF, artikel 2, andet led, ændres »seks« til »tolv«.
Artikel 2
Denne beslutning er rettet til medlemsstaterne.
Udfærdiget i Bruxelles, den 3. december 1998.

Labels: 0
18
19
6